Исазҵаарц, еиҭа ианбасыԥхьои, ҳанбеиҿадыргылои Самсон Григоричи сареи ҳәа сынкахәыцуа сшыԥшыз, сшымгәыӷӡоз, дҿаԥха-ҿаччо, сыгәхьаагара иблақәа ирхыҳәҳәыла, азауад агәашә дааҭалеит Мирон, аԥсараа ҳатрақторист, аԥсараа ҳколнхара амал, ажәлар рмал ахьчара зхы ақәызҵаз, знышәынҭраҿы зыхьӡи зыжәлеи ҭаԥҟаны иану, зхаҿсахьа барелиефны иҭасоу, Аԥҭа иҷкәын, сара сҩыза бзиа Мирон.